Zirehlilər
Zirehlilər (lat. Dasypodidae) — heyvanlar aləminin xordalılar tipinin məməlilər sinfinin armadillər dəstəsinə aid heyvan fəsiləsi. Bədəni qərni lövhələrdən ibarət qalın qalın zirehlə örtülüdür. Pota, yöndəmsiz heyvandır. Qərni lövhələrin xeyli hissəsi müvafiq sümük lövhəsinin üzərində yerləşir (dəri sümükləşməsi). Adətən qurşaq şəklində düzülən qərni lövhələrdəki bəzi sıraların bir-birilə elastik birləşdirici toxuma ilə birləşməsi zirehə hərəkətlilik verir. Bədəninin uzunluğu (quyruqsuz) 1 metrədəkdir. İri caynaqlıdır. 28—40 (nəhəng. zirehlilərdə isə 90-dək) dişi var. 9 cinsi birləşdirən 2 yarımfəsilədən ibarətdir. Cənubi və Mərkəzi Amerikanın çöl, səhra, savannalarında və meşə kənarlarında yaşayır. Ən çox doqquzqurşaqlı zirehlilər, nəhəng zirehlilər və üçqurşaqlı zirehlilərə təsadüf olunur. Tək yaşayır. Gecə həyatı keçirir. Gündüzlər yuvada gizlənir. Xırda onurğalılar, cücülər, sürfələr və molyusklarla qidalanır. 2-4 bala doğur. Ovlanır.